JCh—2018. Grizmann Messiga qarshi, Suares esa Ronalduga. Bugun bo‘lib o‘tadigan o‘yinlar anonsi

Bugun, 30-iyun sanasida futbol bo‘yicha Rossiya maydonlarida bo‘lib o‘tayotgan Jahon Chempionati nimchorak final bahslariga start beriladi. Kun taqvimidan ikki uchrashuv o‘rin olgan.

Ularning dastlabkisida Antuan Grizmann yetakchiligidagi Fransiya termasi, Lionel Messi boshliq Argentinaga qarshi kurash olib boradi. Bellashuv Toshkent vaqti bilan 19:00 da boshlanadi. Uchrashuvni eronlik Alirizo Fag‘oniy boshchiligidagi hakamlar brigadasi boshqarib boradi.
Nimchorak finalning ikkinchi bellashuvi esa “A” guruhi peshqadami sifatida pley-offga chiqqan Urugvay termasi hamda “B” guruhida Ispaniyadan keyin, 2-o‘rin bilan 1/8 finalga chiqqan Krishtianu Ronaldu boshliq Portugaliya terma jamoasi o‘rtasida kechadi. O‘yin Toshkent vaqti bilan 23:00 da boshlanishi belgilangan. Bellashuvni meksikalik Sezar Ramos boshchiligidagi hakamlar boshqarib boradi.
Jahon Chempionati
1/8 final bellashuvlari
30-iyun, shanba